cyanic-selkie/wikianc huggingface dataset:
Դասակարգում (օգտակար հանածոներ)
Դասակարգում (օգտակար հանածոների հարստացման մեջ), մանր նյութերի բաժանումը խոշորության առանձին կարգերի՝ ըստ բաժանվող մասնիկների յուրահատուկ բնութագրերի (չափերի, ձևի ևն)։ Կախված այն միջավայրից, որտեղ կատարվում է մասնիկների բաժանումը, տարբերում են թաց (հիդրավլիկական) եղանակ, որի առավելությունը խոնավ նյութերին սուսպենզիաների նման հնարավորությունն է, և չոր (պնևմատիկ) եղանակ, որի դեպքում վերանում են դասակարգումը թանկացնող չորացման բարդ գործողությունները։ Լայն կիրառություն է գտնում մասնիկներին որոշակի էլեկտրական լիցքի հաղորդումով կատարվող դասակարգումը, որն օգտագործվում է փոքր քանակով թանկարժեք նյութերի նման համար։ Երբեմն նման միջոցով ստանում են վերջնական արտադրանքը, որի տեսակայնությունը որոշվում է նրա խոշորությամբ (օրինակ, կաոլինի, ասբեստի հարստացման, հղկանյութերի արտադրության ժամանակ)։
Կատեգորիա:Հանքաարդյունաբերություն
Ֆրանտիշկա Պլամինկովա
Ֆրանտիշկա Պլամինկովա (Františka Plamínková, ), չեխ քաղաքական գործիչ, լրագրող, ֆեմինիստ, Չեխոսլովակիայի և Կանանց միջազգային շարժման, Կանանց միջազգային միության կազմակերպիչ։ Նրան մահապատժի են ենթարկել Հեյդրիհիադայի ժամանակ։
Կենսագրություն
Ֆրանտիշկա Պլամինկովան ծնվել է պրահացի կոշկակար Ֆրանտիշկա Պլամինկովի և Ֆրանտիշկա Պլամինկովայի (ծննդյամբ` Կրուբներովա) ընտանիքում և եղել է երեք դստրերից կրտսերը ։ Ավարտել է տարրական և միջնակարգ դպրոցը, ինչպես նաև Պրահայի մանկավարժական ինստիտուտը։ 1894-1895 թվականներին սկսել է դասավանդել Տաբորում և Սոբեսլավում ։ 1895 թվականին աշխատել է Պրահայում։ 1908 թվականին աշխատանքի է նշանակվել Պրահա-Բուբնիի միջնակարգ դպրոցում (Հոլեշովիցե մաս) ։ Քանի որ Ավստրո-Հունգարիայի օրենսդրության համաձայն ուսուցիչներին արգելվում էր ամուսնանալ և երեխաներ ունենալ, նա չի ամուսնացել։ Դեռ փոքր տարիքից կապ է պահպանել Մասարիկի ընտանիքի հետ։
Հասարակական և քաղաքական գործունեություն
1897 թվականին մասնակցել է Չեխոսլովակիայի կանանց առաջին համագումարին։ Եղել է Չեխիայի ուսուցիչների ասոցիացիայի անդամ, Չեխիայի կանանց ակումբի (1903) և Կանանց ընտրական իրավունքի կոմիտեի (1905) հիմնադիր։ 1908 թվականին համագործակցել է Ալբինա Խոնզակովայի հետ Օտտո գիտական հանրագիտարանի համար կանանց ազատագրման (ֆեմինիզմ) կարգախոսի ստեղծման շուրջ։ 1907 թվականին նա հասարակության ուշադրությունը հրավիրել է այն փաստի վրա, որ Չեխիայի Թագավորության Լանդտագի ընտրությունների 1861 թվականի ընտրական օրենքը չի բացառում կանանց ընտրական իրավունքները։ Ուստի, 1908, 1909 և 1912 թվականներին նա մեծ ջանքեր է գործադրել առաջին կին պատգամավորի ընտրության ուղղությամբ։ Դա իրականացել է 1912 թվականին, երբ պատգամավոր է ընտրվել Բոժենա Վիկովա-Կունետիցկան։ Ֆրանտիշկա Պլամինկովան ակտիվ քարոզչություն է իրականացրել նաև ուսուցիչների ամուրիությունը վերացնելու և ընտանիքի ու հասարակության մեջ տղամարդկանց և կանանց իրավունքների հավասարության համար։ 1923 թվականին նա հիմնել է «Կանանց ազգային խորհուրդը», որը Կանանց միջազգային ալյանսի մաս է կազմել։
1918 թվականին անդամակցել է Չեխիայի ազգային-սոցիալական կուսակցությանը (հետագայում՝ Չեխոսլովակիայի սոցիալիստական կուսակցություն) և առաջադրվել Պրահայի քաղաքային խորհրդում։ 1919 և 1923 թվականներին կայացած համայնքային ընտրություններում ընտրվել է Պրահայի քաղաքային խորհրդի անդամ։ 1925 թվականի Խորհրդարանական ընտրություններում ընտրվել է Սենատում, հետագայում վերընտրվելով 1929 և 1935 թվականներին։ Մնացել է սենատոր մինչև Սենատի լուծարումը և 1939 թվականի մարտին Բոհեմիայի և Մորավիայի պրոտեկտորատի ստեղծումը։ 1938 թվականին Չեխոսլովակիայի երկրորդ հանրապետության կազմավորումից հետո Չեխոսլովակիայի Սոցիալիստական կուսակցության գործունեությունն արգելվել է, բայց Ֆրանտիշկա Պլամինկովան հրաժարվել է անդամագրվել «Ազգային միաբանություն» կուսակցությանը և Ազգային աշխատանքային կուսակցությանը և մնացել է սենատոր խմբակցությունից դուրս։
Մահ
1939 թվականին Ֆրանտիշկա Պլամինկովան հրաժարվել է քաղաքական ապաստանից, որը նրան առաջարկվել է Կոպենհագենում անցկացվող Կանանց միջազգային միության համաժողովում և վերադարձել է գերմանացիների կողմից գրավված երկիր։ Նա առաջին անգամ ձերբակալվել է 1939 թվականի սեպտեմբերի 1-ին՝ Երկրորդ համաշխարհային պատերազմի սկսվելու օրը։ Վեց շաբաթ անց նա ազատ է արձակվեց և շարունակել աշխատել Կանանց ազգային կոմիտեում։ 1942 թվականի փետրվարին նրա պասիվ դիմադրությունը բռնազավթման ռեժիմի նկատմամբ մամուլում մի քանի անգամ քննադատվել է թշնամու հետ համագործակցող լրագրող Կառլ Վերների կողմից։ Ռայնհարդ Հեյդրիխի մահից մեկ շաբաթ անց՝ 1942 թվականի հունիսի 11-ին, նա ձերբակալվել և ուղարկվել է Տերեզիենշտադտ համակենտրոնացման ճամբար ։ Հունիսի 30-ին նրան գնդակահարել են Կոբիլսկի հրաձգարանում ։
Ծանոթագրություններ
Կատեգորիա:Հրեա ֆեմինիստներ Կատեգորիա:Սուֆրաժիստներ Կատեգորիա:Մահապատժի ենթարկված քաղաքական գործիչներ Կատեգորիա:Չեխիայի քաղաքական գործիչներ Կատեգորիա:Չեխ լրագրողներ Կատեգորիա:Չեխ գրողներ
Լողացող քաղաքը
«Լողացող քաղաքը» (Une ville flottante), ֆրանսիացի գրող Ժյուլ Վեռնի գիտաֆանտաստիկ վեպը, որը ներառված է «Անհավանական ճանապարհորդություններ» շարքում։ Գրվել է 1870 թվականին։
Հրատարակությունը
Վեպն առաջին անգամ տպագրվել է 1870 թվականի օգոստոսի 9-ից սեպտեմբերի 6-ը «Journal des Débats politiques et littéraires» ամսագրում։
Առանձին գրքի ձևով հրատարակվել է 1871 թվականի հուլիսի 17-ին։ Նույն գրքում ներառված էր նաև «Շրջափակումը ճեղքողները» պատմվածքը։
Պատկերազարդված տարբերակը (Ժյուլ Ֆերի 44 պատկերազարդումները, որոնք փորագրվել են Փանմեյքերի ու Հիլդիբրանի կողմից), ներառելով նաև «Շրջափակումը ճեղքողները» պատմվածքը, թողարկվել է 1871 թվականի հոկտեմբերի 10-ին։ Իսկ 1872 թվականի հոկտեմբերի 31-ին թողարկվեց «Անհավանական ճանապարհորդություններ»-ի վեցերորդ հատորը, որում ներառված էին այս վեպն ու «Երեք ռուսների և երեք անգլիացիների արկածները Հարավային Աֆրիկայում» վեպը ։
Բովանդակությունը
Գիրքը բաժանված է երեսունինը գլուխների ։
Իրադարձությունների խրոնոլոգիան
Վեպի իրադարձությունները սկսվում են 1867 թվականի մարտի 18-ին ու ավարտվում ապրիլի 29-ին։ «Գրեյթ իսթերն»-ով ճանապարհորդությունը տեղի է ունենում մարտի 26-ից ապրիլի 9 ։
Ծանոթագրություններ
Կատեգորիա:1870 վեպեր Կատեգորիա:Ֆրանսերեն վեպեր
Բունկուցյան
Բունկուցյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Կավունի
Կավունի (Кавуни), ավան Ուկրաինայի Նիկոլաևի մարզի Արբուզինկայի շրջանում։
2001 թվականի տվյալներով Կավունի ավանում բնակվում էր 918 մարդ։
Ֆիդել Վալդես Ռամոս
Ֆիդել Վալդես Ռամոս (Fidel Valdez Ramos, ), ֆիլիպինցի պետական ​​գործիչ, Ֆիլիպինների 12-րդ նախագահը (1992-1998 թթ.), Ֆիլիպինների պաշտպանության նախարարը (1988-1991 թթ.), Ֆիլիպինների գլխավոր շտաբի պետը (1986-1988 թթ.), Ֆիլիպինների ոստիկանական ծառայության պետը (1980-1986 թթ.)։
Մոսկվայի միջազգային հարաբերությունների պետական ինստիտուտի պատվավոր անդամ ։
Կենսագրություն
Ծնողները եղել են քաղաքական վերնախավից․ հայրը եղել է Ֆիլիպինների խորհրդարանի անդամ և արտաքին գործերի նախարար։ Ֆիդել Ռամոսը կրթություն է ստացել ԱՄՆ-ի Վեստ Փոյնթ ռազմական ակադեմիայում, որտեղ զարգացող երկրների համար կրթել են են բազմաթիվ սպաներ, որոնք հետագայում դարձել են աջակողմյան ռազմական հեղաշրջումների մասնակիցներ։ Սովորել է նաև Իլինոյս նահանգի համալսարանում։
Զինվորական կարիերան և դերը հեղափոխության մեջ
1986 թվականին, արտահերթ նախագահական ընտրություններից հետո, որոնց արդյունքները հակասական են եղել (երկու թեկնածուներն էլ հայտարարեցին իրենց հաղթանակի և հակառակորդների կողմից կեղծիքների մասին), երկրում բողոքի ցույցեր են բռնկվել Մարկոսի բռնապետության դեմ։ Ցույցերի նախաձեռնողը եղել է Մարկոսի գլխավոր հակառակորդը Կորասոն Ակինոն։ Ընդդիմությանը աջակցել են կաթոլիկ եկեղեցին, պաշտպանության նախարար Խուան Էնրիլեն ու Ֆիդել Ռամոսը։ Ռամոսն ու Էնրիլեն օգնել են Կորազոն Ակինոյին ռազմական հեղաշրջում իրականացնելու գործում։
Հեղաշրջումից և Մարկոսի փախուստից հետո Ռամոսը ստացել է գլխավոր շտաբի պետի նոր պաշտոնը։ Այդ պաշտոնը զբաղեցնելուց հետո նա բանակը մաքրել է տապալված նախագահի կողմնակիցներից։ 1988 թվականին Ռամոսը նշանակվել է երկրի պաշտպանության նախարար։
1992 թվականին նախագահական լիազորությունների ավարտից հետո Կորասոն Ակինոն նրա թեկնածությունն առաջարկել է որպես իր իրավահաջորդ։
Քաղաքական գործունեություն
Նա իրեն դրսևորել է աջ թևի քաղաքական գործիչ, 1986 թվականի հեղաշրջումից անմիջապես հետո նրա հանձնարարականով Ակինոն կառավարության կազմից հեռացրել է ձախակողմյան նախարարներին։
Իշխանության գալուց հետո նա շարունակել է շուկայական բարեփոխումների, սեփականաշնորհման և օտարերկրյա ներդրումների ներգրավման քաղաքականությունը։
Ֆիդել Վալդես Ռամոսը մահացել է 2022 թվականի հուլիսի 31-ին, COVID-19-ի պատճառած բարդություններից ։
Արտաքին հղումներ
Կատեգորիա:Ֆիլիպինների նախագահներ Կատեգորիա:COVID-19-ից մահացածներ Կատեգորիա:ԱՄՆ ռազմական ակադեմիայի շրջանավարտներ Կատեգորիա:Ֆիլիպինցի հակակոմունիստներ Կատեգորիա:20-րդ դարի քաղաքական գործիչներ Կատեգորիա:Վիետնամի պատերազմի մասնակիցներ Կատեգորիա:Պետության ղեկավարներ Կատեգորիա:Պատվո լեգեոնի շքանշանի ասպետներ
Օդինցովո
Օդինցովո, գյուղ Արևելյան Հայաստանում, Կարսի մարզի Կարսի գավառում :
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Ֆասետային աչքեր
Ֆասետային աչքեր (facette - նիստ), բարդ աչքեր, միջատների, սարդերի, խեցգետնակերպերի տեսողության զույգ օրգան։
Նկարագրություն
Ֆասետային աչքերի 0,1-ից մինչև մի քանի մմ-ի հասնող շառավղով գնդաձև մակերևույթը զբաղեցնում է գլխի զգալի մասը։ Ֆասետային աչքերը կազմված են 10-12000 պարզագույն տեսողական միավորներից՝ օմմատիդներից։ Ի տարբերություն ողնաշարավորների աչքի, որն ունի մեկ ոսպնյակ, հազարավոր ոսպնյակներ պարունակող Ֆասետային աչքերի մեջ լուսապատկերի ստացումը հիմնված է լուսատար մանրաթելերի օպտիկայի սկզբունքների վրա։ Դրա շնորհիվ չափազանց փոքր չափերի հետ կապված լույսի դիֆրակցիայի վնասակար ազդեցությունը հասցված է նվազագույնի։
Տեսակներ
Հայտնի են ֆասետային աչքերի երկու հիմնական տեսակներ՝ սկոտոպիկ և ֆոտոպիկ։ Սկոտոպիկ տիպի աչքում օմմատիդներն իրարից մեկուսացնող պիգմենտային բջիջները և տեսողական բջիջների պիգմենտի հատիկները մթանը շարժվում են դեպի աչքի հատակը։ Թույլ լույսի պայմաններում դրա շնորհիվ մեծանում է աչքի լուսազգայնությունը։
Ֆոտոպիկ աչքում պիգմենտի հատիկները չեն շարժվում, և աչքի լուսային զգայնությունը ցածր է։ Սկոտոպիկ աչքերով միջատները հիմնականում վարում են գիշերային կենսաձև, ֆոտոպիկներովը՝ ցերեկային։ Միջատները չեն ընկալում կարմիր երանգները, սակայն մարդու համար անտեսանելի ուլտրամանուշակագույն լույսի տիրույթում ունեն զարգացած գունազգայնություն։
Գրականություն
Կատեգորիա:Աչք Կատեգորիա:Միջատաբանություն Կատեգորիա:Հոդվածոտանիների անատոմիա
(6540) Ստեպլինգ
(6540) Ստեպլինգ (Stepling), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 16-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,196073 ա. մ., առավելագույնը մոտենում է 1,8198 ա. մ. հեռավորության վրա և հեռանում 2,5723 ա. մ. ։ Արեգակի շուրջ մեկ ամբողջական պտույտ է կատարում 1188,69 երկրային օրվա ընթացքում, իր ուղեծրով շարժվելով միջինում 0,302854 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,68° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բունջիկյան
Բունջիկյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Օհուկոցու
Օհուկոցու (Ohukotsu), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 45 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Մյառյամաա շրջանի բնակավայրեր Կատեգորիա:Էստոնիայի գյուղեր
Աբիեք
Աբիեք քաղաք Իրանի հյուսիսում՝ Ղազվին նահանգում։ Աբիեքը Շահրեստանի վարչական կենտրոնն է։ Բնակչությունը ըստ 2006 թվականի տվյալների կազմում է 47,233 մարդ ։ Աբիեքը գնտվում է Կերեջ-Ղազվին ավտոճանապարհի վրա՝ 2 կմ Տեգերան օստանից հեռու։ Աբիեքը ունի երկու համալսարան՝ Բասիրի համալսարանը և Տեխնոլոգիական համալսարանը ի պատիվ Ալ Կաշիի։
Ծանոթագրություններ
Կատեգորիա:Իրանի քաղաքներ
Տիկ-Գուբա
Տիկ-Գուբա (Тик-Губа), գյուղ Ռուսաստանի Մուրմանսկի մարզի Ապատիտի քաղաքային օկրուգի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1924 թվականին հիմնադրված բնակավայրեր Կատեգորիա:Ռուսաստանի Մուրմանսկի մարզի Ապատիտի քաղաքային օկրուգի բնակավայրեր
Kaby Lake
Kaby Lake (արտասանվում է ինչպես կեբի լեյկ), յոթերորդ սերնդի Intel Core պրոցեսորների կոդային անվանումը, որը հանդիսանում է Core միկրոճարտարապետության աննշան փոփոխությունը։ Նոր ճարտարապետության ներկայացումը տեղի է 2015 թվականի հունիսի 16-ին, իսկ շուկայում հայտնվել է 2017 թվականին ։
Ծանոթագրություններ
Կատեգորիա:X86
Սպասկոե (գյուղ, Տյոմկինսկի շրջան)
Սպասկոե (Спасское), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Կոբե
Կոբե (ճապոներեն՝ 神戸市), քաղաք և նավահանագիստ Ճապոնիայում, Հոնսյու կղզու հարավում, Ներքին Ճապոնական ծովի Օսակայի ծոցի ափին ։ Հիոգո պրեֆեկտուրայի վարչական կենտրոնն է, VIII դարից սկսած՝ Ճապոնիայի գլխավոր նավահանգիստներից մեկը:Միջազգային առևտրի կենտրոն է։ Ապրանքաշրջանառությունը կազմում է մոտավորապես 150 միլիոն տոննա (երկրի արտաքին առևտրային շրջանառության 1/3 մասը)։ Կոբեն նաև արդյունաբերական խոշոր կենտրոն է. այստեղ գործում են մետաղաձուլական, մեքենաշինական (հիմնականում նավաշինական), ռազմական, քիմիական, տեքստիլ արդյունաբերության նշանակալի կարողություններով ձեռնարկություններ։
Քաղաքը եղել և մնում է պաշտամունքային կարևոր կենտրոն, որը հռչակվել է սինտոիստական իր երեք սրբավայրերով (Իկուտա, Նագատա, Մինատոգավա)։ XIX դարի կեսերից դարձել է երկրի նորացման, արդյունաբերության զարգացման, արհեստական մարգարիտների արտադրության գլխավոր օջախներից մեկը։ Թեև 1955 թվականի երկրաշարժի հետևանքով մեծ ավերածությունների է ենթարկվել, կարողացել է կարճ ժամանակամիջոցում վերականգնել իր ներուժը։
2005 թվականի տվյալներով Կոբեի բնակչության թվաքանան անցել է մեկուկես միլիոնից, իսկ Օսակայի, Կիոտոյի և այլ բնակավայրերի հետ ստեղծած Կեյհանսին ագլոմերացիայում ապրողների թիվն անցել է 17,4 միլիոնից ։
Պատմական փաստաթղթերում առաջին անգամ հիշատակվել է «Նիհոն սյոկի»-ում («Ճապոնական տարեգրություն»), 201 թվականին Իկուտայի սրբավայրի հիմնվելու առնչությամբ ։
Կլիմա
Կոբեին բնորոշ է խոնավ մերձարևադարձային կլիման (Köppen climate classification-ի դասակարգմամբ՝ Cfa)՝ շոգ ամառներով և զով, երբեմն էլ՝ սառը ձմեռներով։ Տեղումների քանակը մեծ է հատկապես ամռանը։ Ձմռանը ձյան տեսքով տեղումները նշանակալից չեն։
Թաիլանդերեն Վիքիպեդիա
Թաիլանդերեն Վիքիպեդիա (วิกิพีเดียภาษาไทย), Վիքիպեդիա բազմալեզու և ազատ հանրագիտարանի Թաիլանդերեն տարբերակն է։
Վիճակագրություն
Այսօր՝ 1 2023-ին Վիքիպեդիայի Թաիլանդերեն բաժինը ունի  NaN հոդվածs։ Գրանցված են  NaN մասնակիցs, նրանցից  կատարել են գոնե մեկ խմբագրում անցած 30 օրվա ընթացքում, իսկ  NaN մասնակիցs ունեն ադմինիստրատորի կարգավիճակ։ Ընդհանուր խմբագրումների թիվը հատում է -ը։
Արտաքին հղումներ
Թաիլանդերեն
Հայոց ցեղասպանության հուշարձան (Տորոնտո)
Հայոց ցեղասպանության հուշարձան, խաչքար Կանադայի Տորոնտո քաղաքի Յորք գերեզմանատանը։
Պատմություն
Խաչքարը նվիրված է Հայոց Ցեղասպանության զոհերի հիշատակին։ Խաչքարի ստեղծման նախաձեռնությունը Սուրբ Երրորդություն հայկական եկեղեցունն է, հեղինակը Հակոբ Ջանբազյանն է։ Խաչքարի վրա փորագրված են Վիլյամ Սարոյանի հայտնի խոսքերը, ։
Լենոլա
Լենոլա (իտալ.` Lenola), կոմունա Իտալիայում, գտնվում է Լացիո մարզի Լատինա գավառում ։
Բնակչությունը` 4126 մարդ, բնակչության խտությունը՝ 92 մարդ/կմ², տարածքը՝ 45 կմ², փոստային ինդեքսը՝ 04025, հեռախոսային կոդը՝ 0771։
Ծանոթագրություններ
Կատեգորիա:Իտալիայի քաղաքներ
Սիլֆրա
Սիլֆրա (Silfra), ռիֆտ Իսլանդիայի Թինգվեդլիր ազգային արգելոցի Թինգվադլավատն լճում։ Այն Հյուսիսային Ամերիկայի և Եվրասիական սալերի միջև գտնվող սահմանի մի մասն է ։
Սիլֆրան և Թինգվեդլիրի հովիտը ձևավորվել են եվրասիական և հյուսիսամերիկյան սալերի տեկտոնական հաջորդական տեղաշարժերի արդյունքում։ Ամեն տարի սալերը միմյանցից 2 սմ հեռանում են, ինչը ճնշում է ստեղծում սալերի և բարձր շերտերի միջև։ Ճնշումը թուլանում է հզոր երկրաշարժերի հետևանքով, որոնք տեղի են ունենում մոտավորապես տասը տարին մեկ։ Նման երկրաշարժերի ժամանակ Թինգվեդլիրի հովտում առաջանում են ճաքեր և ճեղքեր։ Սիլֆրան ամենամեծ ճեղքերից է և գտնվում է Թինգվադլավաթն լճի եզրին։ Սիլֆրայի քարանձավները նույնպես առաջացել են երկրաշարժերի արդյունքում։
Թինգվադլավաթն լճից մոտ 50 կմ հյուսիս գտնվում է Իսլանդիայի մեծությամբ երկրորդ սառցադաշտը՝ Լաունգյոկուդլը։ Նախկինում հալվող սառցադաշտի ջրերը գետով հոսում էին լիճ։ Մի քանի հազար տարի առաջ, Սկյալդբրեյդուր հրաբխի ժայթքումից հետո, լավայի հոսքերը լցվել են գետի հունը, որից հետո սառցադաշտային ջուրը ներթափանցում է գետնի տակ՝ կարծրացած ծակոտկեն լավայի միջով։ Այսպիսով 30-50 տարի է պահանջվում, որպեսզի ջուրը 50 կմ ճանապարհ անցնելով, հասնի Թինգվադլավաթն լիճը, ինչից հետո այն դառնում է պիտանի խմելու համար։
Սիլֆրայի մաքուր, զով ջրերը գրավում են սուզորդներին։ Ամենամեծ խորությունը 63 մ է, տեսանելիությունը՝ 100 մ-ից ավելի ։
Արտաքին հղումներ
Կատեգորիա:Իսլանդիայի աշխարհագրություն
Օլշանկա (Կարսի գավառ)
Օլշանկա, գյուղ Արևելյան Հայաստանում, Կարսի մարզի Կարսի գավառում :
Ծանոթագրություններ
Կատեգորիա:Արևելյան Հայաստանի գյուղեր
Կոլոս Դոբրա
Կոլոս Դոբրա (Колос Добра), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1748 թվականին։
2001 թվականի տվյալներով Կոլոս Դոբրա գյուղում բնակվում էր 15 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Արբուզինկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1748 թվականին հիմնադրված բնակավայրեր
Բուռնազյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Մականվանական հիմքով ազգանուններ Կատեգորիա:Տեղանվանական հիմքով ազգանուններ Կատեգորիա:Յան վերջածանցով ազգանուններ Կատեգորիա:Թուրքերեն հիմքով ազգանուններ
Անդրեաս Շիմպեր
Անդրեաս Ֆրանս Վիլհելմ Շիմպեր , գերմանացի բնախույզ և ժանապարհորդ, ծառայել է Ֆրանսիայում։
Կենսագրություն
Անդրեաս Շիմպերը գերմանական բուսաբան Վիլհելմ Ֆիլիպ Շիմպերի որդին է։ Ստրասբուրգի համալսարանում ուսումնասիրել է բնագիտական առարկաներ, եղել է Մոնրեալի բուսաբանական այգում որպես ընթերակա, Մերիլենդի համալսարանի դասախոս, Բոննի համալսարանում որպես էքստրոարդինատոր պրոֆեսոր, իսկ 1899 արդինատոր պրոֆեսոր և Բազելի բուսաբանական այգու տնօրեն ։
Շիմպերը շատ է շրջագայել արևադարձային երկրներում, 1898 թվականին մասնակցել է գերմանական խորջրային էքսպեդիցիաներին։ Նա զբաղվել է բույսերի աշխարհագրությամբ, անատոմիայով, ֆիզոլոգիայով, սիստեմատիկայով և բուսաբանությամբ։ Նրա կողմից կատարվել է շատ կարևոր ուսումնասիրություններ, հակառակ ուղղությամբ՝ բյուրեղների, օսլայի և քլորոֆիլային հատիկների մասին։ Շիմպերի կողմից բացահայտվել են օսլա առաջացնողները, ուսումնասիրել է օսլայի և քլորոֆիլի հատիկների փոխկապակցվածությունը և նրա կառուցվածքը Նեգելի ցույց տվածին հակառակ, որ օսլային հատիկները աճում են ստեղծված շերտավորումներով ։ Շիմպերը առաջինն ապացուցեց, որ քլորոպլաստե բույսերը կարող են լինել միայն համակցված։
Շիմպերը իր ժամանակի լավագույն գիտնականներից մեկն էր արևադարձային բույսերի ոլորտում, և այդ բնագավառի ուղղությամբ գրել է շատ աշխատություններ «Botanische Mittheilungen aus den Tropen» (Ենա)։ Տիրապետելով նույնանման լավ մեթոդի` ցուցադրվող և ֆիզոլոգիական բուսաբանությամբ նա կատարել է ամբողջական աշխատանք բուսաբանության աշխարհագրությամբ ֆիզոլոգիական սկզբունքների մասին «Pflanzengeographie auf physiolog. Grundlage» (Ենա, 1890) ։
Բոննում սովորելով դեղագիտություն` նա ստեղծեց մի շարք տեղեկատվական գրքեր այդ ճյուղի վերաբերյալ։ Բուսաբանության հայտնի գրքերից Ստրասբուրգի, Նոլլի, Շենկի, և Շիմպերի բուսաբանության հայտնի դասագրքում նա գրեց ծաղկավոր բույսերի բաժինը ։
Հոկայդո
Հոկայդո (ճապոներեն` 北海道. նշանակում է «ճանապարհ դեպի Հյուսիսային ծով». նկատի է առնվում Օխոտի ծովը։ Մինչև 1868-ը կոչվել է Էձո - «վայրի, վայրենի». հայտնի է եղել նաև Էձոգասիմա - «Հյուսիսային օտարականների կղզի», Եսսո, Մացմայ անուններով), Ճապոնական կղզեխմբի մեծությամբ երկրորդ կղզին Հոնսյու կղզուց հետո։ Գտնվում է Ճապոնիայի հյուսիսում։ Տարածքը՝ 77,7 հազար կմ քառակուսի։ Բարձրությունը մինչև 2290 մ (Ասահի լեռը)։
Կան գործող հրաբուխներ (Ուսու և այլն)։ Գլխավոր քաղաքներն են՝ Սապպորո, Հակոդատե ։
Բուրչաքլյան
Բուրչաքլյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Օհուլեպա
Օհուլեպա (Ohulepa), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Ռապլա շրջանի բնակավայրեր Կատեգորիա:Էստոնիայի գյուղեր
Պատերազմ Բատա դպրոցում
Դեպքի վայր
Բաթ քաղաքը հիմնադրվել է 1839 թվականին Օսավա անունով (վերանվանվել է 1843 թվականին) և գտնվում է Լենսինգից հյուսիս-արևելք՝ Միչիգան նահանգում։ Տարածքը ի սկզբանե կորպորացված չէր և 1920-ականների սկզբին հիմնականում գյուղատնտեսական էր։ 1927 թվականին բնակչությունը կազմել է 300 մարդ։
Մինչ շենքի հայտնվելը Բաթում ուսուցումը տեղի է ունեցել փակ, մեկսենյականոց դպրոցներում, որտեղ տարբեր դասարանների աշակերտներին մեկ դասարանում սովորեցրել է մեկ ուսուցիչ։ Ուսուցիչները կարծում էին, որ դպրոցի շենքը թույլ կտա երեխաներին ավելի լիարժեք կրթություն ստանալ։ 1922 թվականին բանավեճերի ընթացքում հավանություն է տրվել դպրոցական նոր շրջանի ստեղծմանը, ինչպես նաև ֆինանսական աջակցության հարկի ներդրմանը։ Դպրոցի բացման պահին այնտեղ գրանցվել է 1-12-րդ դասարանների 236 աշակերտ։
Դրդապատճառներ
Ահաբեկիչը՝ 55-ամյա Էնդրյու Ֆիլիպ Կիհոն, հայտնի էր որպես մտավոր և աշխատասեր մարդ, սակայն միևնույն ժամանակ չէր կարողանում հանդուրժել անհամաձայնությունը իր կարծիքի հետ և բավական դաժան էր սեփական կենդանիների նկատմամբ։ Չնայած բնավորությանը՝ Կիհոն ուներ դրական հեղինակություն և ընդգրկված էր դպրոցական կրթության խորհրդի կազմում ։ 1925 թվականին նա ընտրվել է տեղի գործավարի պաշտոնում, սակայն ավելի ուշ՝ 1926 թվականի գարնանը, ընտրությունների ընթացքում պաշտոնանկ է արվել, ինչից բարկացել է։ Հարևաններից մեկի՝ Էմ-Ջեյ Էլսվորթի կարծիքով՝ Կիհոն հենց այդ ժամանակ է սկսել վրեժխնդիր լինել համայնքին պարտության համար։ Հայտնի է նաև, որ հանցագործը դեմ է եղել լրացուցիչ սեփականության հարկին, որը հավաքել են դպրոցական շենքի կառուցումը ֆինանսավորելու նպատակով։ Կիհոն կարծում էր, որ հենց այդ լրացուցիչ հարկն է նրան բերել ֆինանսական խնդիրների, որոնց հետևանքով ահաբեկիչը զրկվել է իր ագարակում գրավադրված գույքը հետ գնելու իրավունքից։ 1926 թվականի հունիսին հիփոթեքային ընկերությունը նրան ծանուցում է ուղարկել գույքի շտապ բռնագրավման մասին։
Ահաբեկչության օրը Կիհոյի նախկին ֆերմայի պարսպի վրա հայտնաբերվել է փայտե ցուցանակ՝ «հանցագործներ չեն ծնվում, այլ դառնում են» գրությամբ։
Նախապատրաստում
1926 թվականի կեսերին Կիհոն ավելի քան մեկ տոննա պիրատոլ է գնել, նույն տարվա նոյեմբերին երկու տուփ դինամիտ է վաճառվել։ Օգտագործվող պայթուցիկը օգտագործվել է ֆերմերների կողմից հողային աշխատանքներ իրականացնելու համար, ուստի այն ձեռք բերելու փաստը կասկած չի առաջացրել ։ Որոշ ժամանակ Կիհոյի հարևանները նրա տարածքից հաճախակի պայթյունների ձայներ են լսել, ինչի կապակցությամբ նրան անվանել են «դինամիտային ֆերմեր»։ Դեկտեմբերին, ըստ ոստիկանության ամփոփագրերի, Կիհոն ձեռք է բերել 54-րդ մոդելի «Վինչեստեր» հրացան։
Կեհոն մի քանի ամիս շարունակ գաղտնի դպրոց էր տանում մոտ հարյուր կիլոգրամ դինամիտ։ Ավելի ուշ փրկարարները հայտնաբերել են ևս 500 ֆունտ (230 կգ) չպայթեցված պայթուցիկ, որը տեղակայված էր ամենուր՝ դպրոցի հարավային թևի հիմքային հատվածում։
Հրդեհ ագարակում
1927 թվականի մայիսի 16-18-ն ընկած ժամանակահատվածում Կիհոն նախ սպանել է իր կնոջը՝ Էլեն Կիհոյին կլինիկայից վերադառնալուց հետո՝ ծանր առարկայով հարվածելով նրա գլխին։ Մայիսի 18-ին՝ ժամը 8:45-ին, Կիհոն հրդեհել է ագարակը։ Ավելի ուշ հրշեջները հայտնաբերել են կնոջ մարմինը՝ հավաբնի մոտ գտնվող սայլակում։ Շուրջն ընկած էին արծաթ, թանկարժեք իրեր և մետաղական չհրկիզվող պահոց՝ այրված թղթադրամներից ստացված մոխիրով։ Ագարակում գտնվող բոլոր կենդանիները նախապես կապված են եղել կրակի մեջ, որպեսզի սատկեն։
Տիկեևո
Տիկեևո (Тикеево, Тәкәй), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Պատերազմ Բատա դպրոցում
Հրդեհ ագարակում
Սիդնի Ջեյ Հաուելը, ով եղել է հանցագործի հետ բարեկամական հարաբերություններում, հետագայում պնդում էր, որ հարևանի՝ Մելվին Արմսթրոնգի հետ միասին տեսել է, թե ինչպես է Կիհոն դուրս եկել այրվող տնից և վազել դեպի գոմ։ Տղամարդիկ պլանավորում էին օգնություն ցուցաբերել և գնալ այնտեղ։ Կիհոն ծխի պատճառով դուրս է եկել իր «Ֆորդ» մակնիշի բեռնատարից և կանգ առել նրանց մոտ։ Դուրս գալով մեքենայից՝ դուրս է բերել բենզաբակից դուրս եկող ձագարը, նայել ներս ու փակել այն։ «Տղերք, ընկերներս, մի գնացեք այնտեղ, գնացեք դպրոց»- ասել է նա ։ Հոուելը և Արմսթրոնգը շրջվել և շարժվել են ճանապարհով, Կիհոն առանց շտապելու նստել է բեռնատարի ղեկին և հեռացել։
Տիկեևո
Բնակչությունը 2009 թվականին գրանցված տվյալներով կազմում էր 96 մարդ։
Պատերազմ Բատա դպրոցում
Պայթյուն դպրոցում
Ժամը 8:45-ին պայթել է դպրոցի շենքի հյուսիսային հատվածը։ Պայթյունի հետևանքով զոհվել է 37 մարդ (35 երեխա և 2 մեծահասակ)։ Ուսուցչուհի Բերնիս Ստերլինգը հիշել է. «երբ դա տեղի ունեցավ, երեխաները, նստարաններն ու գրքերը օդ բարձրացան։ Երեխաներին բարձրացրել է վեր, շատերին դուրս շպրտել շենքից»։
Տիկեևո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Պատերազմ Բատա դպրոցում
Պայթյուն դպրոցում
Մոնտի էլլսվորթ՝ «Հինգ կամ վեց երեխա պառկած էին տանիքի տակ, և նրանցից մի քանիսի մոտ կախված էին ձեռքերը, որոշների մոտ՝ գլուխները։ Նրանք անճանաչելի էին, քանի որ ծածկված էին փոշով, գիպսով և արյամբ։ Մենք շատ քիչ էինք տանիքը շարժելու համար» ։
Ականատես Ռոբերտ Գեյթսը՝ «ամեն մայր մյուսի հետևից վազել է դպրոցի բակ, պատասխան պահանջել, թե ինչ է տեղի ունեցել իր երեխայի հետ և, տեսնելով գետնին վրա պառկած անշունչ մարմինը, ուշաթափվել է։ Ավելի քան հարյուր տղամարդիկ կոտրում էին փլատակները, և նույնքան կանայք հուսահատությամբ կոտրում էին տախտակներն ու աղյուսները, գտնելու համար իրենց երեխաներին» ։
Հարձակվողի ինքնասպանություն
Մոտ կես ժամ անց Կիհոն մոտեցել է դպրոցին։ Էլսվորթի խոսքով՝ նա ժպտացել է և ձեռքով արել ամբոխին։ Դուրս գալով սրահից՝ Կիհոն կանչել է դպրոցի սուպերինտենդանտ Էմորի Հայկին, որից հետո հանել է զենքն ու կրակ բացել բեռնատարի պայթուցիկի վրա։ Պայթյունի հետևանքով զոհվել է ինքը՝ Հայկը և ևս մեկ մեծահասակ։ 8-ամյա աշակերտ Քլեո Քլեյթոնը մահացել է մեքենայի բեկորների հասցրած վնասվածքներից։ Փոստային բաժանմունքի պետ Գլեն Սմիթը պայթյունի ժամանակ զրկվել է ոտքից, ինչպես նաև ծանր վնասվածքներ է ստացել բեկորներից և մեկ օր անց մահացել։
1927 թվականի օգոստոսի 2-ին ստացած վնասվածքներից մահացել է 10-ամյա Բեատրիս Գիբսը։ Պայթյունից մեկ տարի անց մահացել է 9-ամյա Ռիչարդ Ֆրիցը. մահվան պատճառ է դարձել միոկարդիտը, որը պայմանավորված է վիրավորվելու հետևանքով ստացած ինֆեկցիայով ։
Հետաքննություն
Գործի հետաքննությունը սկսվել է հաջորդ շաբաթ՝ մայիսի 23-ից սկսած։ Քլինթոնի շրջանի դատախազը դատաքննություն է անցկացրել, որի ընթացքում 50-ից ավելի մարդ ցուցմունք է տվել երդվյալների առաջ։ Դատավորը պահանջել է պարզել՝ արդյոք դպրոցի խորհուրդը մեղավոր է կատարվածի համար։ Մեկ շաբաթ անց դատավորը արդարացրել է դպրոցի խորհրդի աշխատակիցներին։ Իր դատավճռում ատենակալները եկել են այն եզրակացության, որ Կիհոն «գործել է գիտակցաբար և թաքցրել է իր գործողությունները, որոնք նրան կասկածելու պատճառ չեն եղել, և մենք նաև հայտարարում ենք, որ դպրոցի խորհուրդը և դպրոցի դռնապանը Ֆրենք Սմիթը մեղավոր չեն եղել որևէ անփութության մեջ, որը հանգեցրել է Կիհոյի ծրագրի չբացահայտմանը ։ Կիհոյի ագարակը ամբողջությամբ հետազոտվել է թաքնված պայթուցիկ նյութեր հայտնաբերելու համար ։
Քու-կլուքս-կլանը, որի անդամն, ըստ լուրերի, Քլինթոնի օկրուգի շերիֆն էր, տպագրել է հինգ միլիոն թերթ, որտեղ ահաբեկչության մեջ մեղադրվում էր ԱՄՆ-ի կաթոլիկությունը՝ պատճառաբանելով, որ Կիհոն դաստիարակվել է որպես կաթոլիկ։ Կաթոլիկ եկեղեցին պնդում էր, որ ինքն իր պահանջներն ուներ Կիհոյի նկատմամբ. նա և իր կինը պսակադրությունից հետո առաջին անգամ այցելել են Թեքամսի եկեղեցի, սակայն նոր սրբավայրի բացումից և Կիխոյի ներկայացումից հետո, որ նա պետք է անդամավճար մուծի 400 դոլար, ամուսիններն անմիջապես լքել են հերթական ժողովը ։
Արդյունքներ
1927 թվականի սեպտեմբերի 5-ին պարապմունքները վերսկսվեցին և 1927-1928 թվականներին անցկացվեցին Բատա քաղաքային կալվածքում, մանրածախ առևտրի երկու ձեռնարկություններում և համայնքային կառավարման շենքում։ Խորհուրդը Օ.Մ. Բրանտին նշանակել է նոր գերինտենդանտ, ինչպես նաև հետագայում նվիրաբերված միջոցներով կառուցել է դպրոցի շենքի նոր հատվածը ։ Սեպտեմբերի 15-ին ԱՄՆ Միչիգան նահանգի հանրապետական սենատոր և բարերար Ջեյմս Քոսինսը 75 000 ԱՄՆ դոլարի (այսօրվա դրությամբ մոտավորապես 1 100 000 ԱՄՆ դոլար) կտրոն է գրել՝ ի աջակցություն նոր դպրոցի կառուցման ։ 1928 թվականի օգոստոսի 18-ին կազմակերպվել է Ջեյմս Կոզենսի անվան գյուղատնտեսական դպրոցը, որն անվանակոչվել է սենատորի անունով, իսկ 1975 թվականին շենքը վերջնականապես քանդվել է։ Տարածքը վերափոխվել է Ջեյմս Կոզզենսի հիշատակի զբոսայգու, որը նվիրված է զոհերի հիշատակին, նախկին շենքի գմբեթով, որը տեղադրված է կենտրոնում ։
Հողամասը, որտեղ գտնվում էր Կիհոյի ագարակը, վաճառվել է աճուրդով՝ հիփոթեքի վճարման համար ։ Ինքը՝ Կիհոն, հուղարկավորվել է անանուն գերեզմանում գտնվող Քլինթոնի շրջանի Սենտ Ջոնսի գերեզմանատանը, նրա կինը թաղվել է Լանսինգում ՝ օրիորդական ազգանունով ։
Մեհրիբան Ալիևա
Հեյդար Ալիևի հիմնադրամի նախագահն է։
2017 թվականի փետրվարի 21-ին նշանակվել է Ադրբեջանի փոխնախագահի պաշտոնում (այս պաշտոնը ստեղծվել է 2016 թվականի սահմանադրական հանրաքվեի միջոցով) ։ Ըստ Լոս Անջելես Թայմսի Մեհրիբան Ալիևան ամենայն հավանականությամբ կհաջորդի իր ամուսնուն Ադրբեջանի նախագահի պաշտոնում ։
Կենսագրություն
Մեհրիբան Արիֆ քիզի Ալիևան ծնվել է 1964 թ. օգոստոսի 26-ին Բաքվում։ Նրա հայրը՝ Ադրբեջանի Գիտությունների ազգային ակադեմիայի գիտնական, մանկավարժ, հասարակական գործիչ և ակադեմիկոս Արիֆ Փաշաևն է։ Մեհրիբան Ալիևայի մայրը արևելագետ, գրականագետ, թարգմանիչ, բանասիրական գիտությունների դոկտոր, պրոֆեսոր Աիդա Իմանգուլիևան է ։
Ընտանիք
Մեհրիբան Ալիևան ամուսնացավ Իլհամ Ալիևի հետ 1983 թ. դեկտեմբերի 22-ին Բաքվում։ Ունի երեք երեխա՝ Լեյլա, Արզու ու Հեյդար, և 4 թոռնիկ ։
Կրթություն
Մեհրիբան Ալիևան սովորել է Բաքվի թիվ 23 միջնակարգ դպրոցում (1972-1982)։ 1982 թ. ընդունվել է Ադրբեջանի բժշկական համալսարան։ 1988 թ. ավարտել է Մոսկվայի 1-ին պետական բժշկական ինստիտուտը։ 1988-1992 թթ. աշխատել է Մոսկվայի աչքի հիվանդությունների գիտահետազոտական ինստիտուտում։
Մեհրիբան Ալիևան ստացել է փիլիսոփայական գիտությունների դոկտորի գիտության աստիճանը 2005 թ.։
Աշխատանքային գործունեություն
1988-1992 թթ. Մեհրիբան Ալիևան աշխատել է Աչքի հիվանդությունների գիտահետազոտական ինստիտուտում Մոսկվայում։
Նա ստեղծեց ադրբեջանական մշակույթի հիմնադրամը 1995 թվականին։
1996 թվականին Մեհրիբան Ալիևան հիմնեց «Ադրբեջան-Ժառանգություն» ամսագիրը երեք լեզուներով(ադրբեջաներեն, անգլերեն և ռուսերեն)։
2002 թ. ընտրվել է Ադրբեջանի մարմնամարզության դաշնության նախագահ։ Մեհրիբան Ալիևան Հեյդար Ալիևի Հիմնադրամի նախագահն է ։ Հեյդար Ալիևի Հիմնադրամը հիմնադրվել է 2004 թ. մայիսի 10-ին.
Արտաքին հղումներ
Կատեգորիա:Ադրբեջանի քաղաքական գործիչներ Կատեգորիա:Առաջին տիկիններ Կատեգորիա:Ադրբեջանի փոխնախագահներ Կատեգորիա:Ադրբեջանի Ազգային ժողովի 5-րդ գումարման պատգամավորներ Կատեգորիա:21-րդ դարի կին քաղաքական գործիչներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Փիլիսոփայական գիտությունների թեկնածուներ Կատեգորիա:Նոր Ադրբեջան կուսակցության անդամներ Կատեգորիա:Ադրբեջանի կին քաղաքական գործիչներ Կատեգորիա:Ադրբեջանցի ակնաբույժներ Կատեգորիա:Ադրբեջանցի բժշկուհիներ
Կելտիկ ֆյուժն
Կելտիկ ֆյուժն (Celtic fusion «կելտական խառնուրդ»), կելտական մեղեդիներ պարունակող ժամանակակից երաժշտության որոշ ժանրերի ընդհանուր անվանում։ Կելտական երաժշտության տարրերը ակտիվորեն ներգրավվում են ժամանակակից երաժշտության տարբեր ժանրեր։ Շոտլանդական, իռլանդական, անգլիական և աֆրիկյան ավանդույթները ընդգրկող հնագույն ժանրերից է ամերիկյան ժողովրդական երաժշտությունը, որը մեծ ազդեցություն է ունեցել ամբողջ ամերիկյան երաժշտության վրա, այդ թվում նաև քանթրիի, բլյուզի և ռոքնռոլի։
Կատեգորիա:Կելտական երաժշտություն
Փֆրոնտեն
Փֆրոնտեն (Pfronten), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 7933 մարդ (ըստ 2010 թվականի դեկտեմբերի 31-ի տվյալների) ։ Տարածքը կազմում է 62,22 կմ²։ Պաշտոնական կոդ՝ 09 7 77 159։
Կոմունան ստորաբաժանվում է 13 գյուղական շրջանների։
Արտաքին հղումներ
Կատեգորիա:Գերմանիայի քաղաքներ
Ջո Լետերի
Կարիերա
Ծնվել է 1957 թվականին, Փենսիլվանիա նահանգի Ալիկիպպա քաղաքում, որտեղ էլ 1975 թվականին ավարտել է միջին դպրոցը։ 1981 թվականին ավարտել է Կալիֆոռնիայի համալսարանը (Բերկլի)։ Կարիերան ֆիլմում սկսել է Industrial Light & Magic-ում աշխատելով որպես տնօրեն, աշխատում էր Ջեյմս Քեմերոնի «Անհատակ» ֆիլմի վրա։ 2001 թվականին շարունակել է աշխատանքը Weta Digital կազմակերպությունում, որպես տեսողական էֆեկտների վերահսկող, աշխատելով Փիթեր Ջեքսոնի Մատանիների տիրակալը։ Երկու ամրոց, Մատանիների տիրակալը։ Թագավորի վերադարձը և Քինգ-Քոնգ (ֆիլմ, 2005) ֆիլմերի վրա, այս աշխատանքի համար նա ստացել է բազմաթիվ մրցանակներ։ Տեսողական էֆեկտների բնագավառում նա հաջողության հասավ «Ավատար» ֆիլմում, որի համար էլ ստացավ իր չորրորդ Օսկարը։
2010 թվականին Լետերին դարձավ Weta Digital-ի տնօրեն, այժմ աշխատում է «Ավատար» ֆիլմի վրա։
Ֆիլմագրություն
• 2
Արտաքին հղումներ
Կատեգորիա:1957 ծնունդներ Կատեգորիա:Անձինք այբբենական կարգով Կատեգորիա:BAFTA մրցանակի դափնեկիրներ Կատեգորիա:Ամերիկացի ռեժիսորներ
Սպարտակ (լրագիր)
«Սպարտակ», հայկական բոլշևիկյան լրագիր։ Հանդիսացել է Երևանի երիտասարդ սոցիալիստ-ինտերնացիոնալիստների «Սպարտակ» միության օրգանը։ Հանդիսացել է Հայաստանում բոլշևիկյան առաջին հրատարակություններից։
Լույս է տեսել մեկ համար՝ 1919 թվականի մայիսի 1-ին։ Խմբագրական կոլեգիա՝ Ղ․ Ղուկասյան, Ա․ Խանջյան, Վ․ Խերանյան (Ծովյան)։ Տպագրել է «Սպարտակ» միության ծրագրի նախաբանը, սոցիալիստական հեղափոխության մեջ առաջատար դեր տվել պրոլետարիատին։
Թերթի հրատարակումը դադարեցվել է դաշնակցական կառավարության ցուցումով։
Կատեգորիա:Լրագիրներ
Ֆաեդո Վալտելինո
Արտաքին հղումներ
Կատեգորիա:Իտալիայի քաղաքներ Կատեգորիա:Լոմբարդիայի քաղաքներ Կատեգորիա:Իտալիայի բնակավայրեր
Սպասկոե-Չիրիկովո
Սպասկոե-Չիրիկովո (Спасское-Чириково), գյուղ Ռուսաստանի Լիպեցկի մարզի Լիպեցկի շրջանի կազմում։
Իվան Ուրգանտ
Իվան Անդրեյի Ուրգանտ (մականուն Գրիշա Ուրգանտ, ), ռուս շոումեն, դերասան և երաժիշտ է։ Իվան Ուրգանտը նկարահանվել է մի շարք հայտնի ֆիլմերում՝ «Երեքը և փաթիլը», «Տուր դե Ֆրանս», «Տոնածառներ», «Տոնածառներ 2», «Վիսոցկի, շնորհակալություն, որ ողջ ես»։
Կենսագրություն
Ծնվել է դերասաններ Անդրեյ Ուրգանտի և Վալերիա Կիսելյովայի ընտանիքում։ Նինա Ուրգանտի և Լև Միլինդերի թոռն է։ Երիտասարդ ընտանիքը շատ կարճ կյանք է ունեցել, ընդամենը մեկ տարի Իվանի ծնունդից հետո։ Նրանցից են Իվանին անցել հետաքրքիր արտաքինը, բեմմի վրա աշխատելու ցանկությունը և դերասան դառնալու ապագա ցանկությունը։ Ծնողների բաժանումից հետո բնակվել է մոր և խորթ հոր՝ դերասան Դմիտրի Լադիգինի հետ ։ Ռուսական մի քանի հրատարկչություններ իրենց հոդվածներում նշում են, որ Ուրգանտ ազգանունն ունի էստոնական ծագում ։
Հետաքրքրություններ
Սիրողական լուսանկարիչ ։ Երաժիշտ՝ մուլտի-ինստրումենտալիստ. նվագում է կիթառ, դաշնամուր, ակորդեոն, ֆլեյտա և հարվածային գործիքներ ։
Անձնական կյանք
Նատալիան ունի երկու երեխա առաջին ամուսնությունից։
Էկտոպլազմա (միստիկա)
Էկտոպլազմա (ἐκτός «դուրս» и - պլազմա, «ձև ստացած ինչ-որ բան»), օկուլտիզմի և պարահոգեբանության եզրույթ, որը նշանակում է առեղծվածային ծագման մածուցիկ (սովորաբար բաց գույնի) սուբստանց, որն իբր անջատվում է մարմնից (քթի, ականջների և այլնի միջոցով) և այնուհետև սկսում է նրա նյութականացման գործընթաց (վերջույթների, դեմքերի, կերպարների տեսքով)  ։
Երբեմն հիշատակվում է որպես նյութ, որից կազմված են ուրվականները։
Ժամանակակից գիտությունը հերքում է էկտոպլազմայի գոյության իրական լինելը, և այն դասում կեղծ գիտության շարքում։ Նրանք նշում են, որ այդ նյութի արտաքին տեսքի վերաբերյալ զեկույցների զգալի մասը վերաբերում է 19-րդ դարի սեանսներին, որոնք անցկացվել են առանց անկախ դիտորդների վերահսկման նվազագույն պայմանները պահպանելու։ Հետագայում, հսկողության մեթոդների խստացմանը զուգընթաց, սկսել են հայտնվել բազմաթիվ սպիրիտական ​​ պատրանքների մասին հաղորդումներ, այդ թվում՝ կապված էկտոպլազմայի առաջացման հետ ։
Թեև տերմինը լայնորեն տարածված է ժողովրդական մշակույթում, չկա գիտական ապացույց, որ էկտոպլազմա գոյություն ունի , և ներկայացված շատ օրինակներ բացահայտվել են որպես խաբեություն՝ պատրաստված թանձիֆից (մառլյա), շղարշից կամ այլ բնական նյութերից ։
Տերմինաբանություն
Էկտոպլազմա տերմինը (ἐκτός «դուրս» և πλάσμα «ձևավորված կա կազապարված ինչ-որ բան» բառերից) շրջանառության մեջ է մտցրել ֆրանսիացի գիտնական, 1913 թվականի Նոբելյան մրցանակի դափնեկիր Շարլ Ռիշեն 1894 թվականին, ով, մասնավորապես, հետազոտել և ուսումնասիրել է էկտոպլազման իր մարմնում նյութականացնող (նյութական կերպարի վերածող) մեդիումի՝ Եվա Կ.-ի (Eva Carrière) ֆենոմենը ։
Տերմինն ունի հոմանիշներ՝ փսիխոպլազմ, տելեպլազմ (էկտոպլազմա, որը գործում է մեդիումի մարմնից հեռու գտնվող օբյեկտների վրա) և իդեոպլազմ (նյութ, որի միջոցով մեդիումը վերստեղծում է իր նմանին տարածության մեջ) ։
Ֆենոմենի ուսումնասիրության պատմություն
Սպիրիտիզմում ասվում է, որ էկտոպլազմը ձևավորվում է մեդիումի մամնի միջոցով, երբ նա գտնվում է տրանս վիճակում։ Այս նյութը որպես շղարշակերպ նյութ դուրս է գալիս մեդիումի մարմնի տարբեր անցքերից, և ասվում է, որ հոգևոր մարդիկ վարագուրում են այս նյութը իրենց ոչ ֆիզիկական մարմնով՝ հնարավորություն տալով նրանց փոխազդել ֆիզիկական և իրական աշխարհի հետ։ Որոշ պատմություններ պնդում են, որ էկտոպլազմը սկսում է պարզ և գրեթե անտեսանելի, բայց մթնում և տեսանելի է դառնում, քանի որ հոգեկան էներգիան ուժեղանում է։ Մեկ այլ պնդմամբ էկտոպլազմը ծայրահեղ դեպքերում արձակում է ուժեղ հոտ։ Ըստ որոշ պնդումների, էկտոպլազմը չի կարող առաջանալ լույսի պայմաններում, քանի որ էկտոպլազմային նյութը կքայքայվի ։
Հոգեբան-հետազոտող Գուստավ Ժելեն էկտոպլազմը սահմանել է որպես «արտաքինից շատ փոփոխական, երբեմն գոլորշիանման, երբեմն պլաստիկ մածուկ, երբեմն նուրբ թելերի խուրձ, կամ ուռուցիկություններով կամ ծոպքերով թաղանթ, կամ կտորանման նուրբ հյուսվածք» ։ Արթուր Կոնան Դոյլը նկարագրել է էկտոպլազմը որպես «մածուցիկ, դոնդողանման նյութ, որը, ըստ երևույթին, տարբերվում է նյութի բոլոր հայտնի ձևերից նրանով, որ այն կարող է կարծրանալ և նյութականանալ» ։
Էկտոպլազմայի ֆիզիկական գոյությունը գիտականորեն ապացուցված չէ, և փորձարկված նմուշները, որոնք ենթադրաբար էկտոպլազմ են, պարզվել են, որ տարբեր ոչ պարանորմալ նյութեր են ։ Այլ հետազոտողներ ոչ գերբնական նյութերով կրկնօրինակել են լուսանկարչական էֆեկտները, որոնք երբեմն ներկայացրել են, որպես էկտոպլազմայի գոյության ապացույց ։
Նկարագրություններ
Ըստ պարահոգեբան Նանդոր Ֆոդորի («Հոգեբանական գիտության հանրագիտարան») սահմանման՝ էկտոպլազմը «... մատերիայի մի ձև է, որն իր սկզբնական վիճակում, շոշափելի և տեսանելի չէ, բայց այնուհետև ընդունակ է ստանալ գազային, հեղուկ և պինդ վիճակներ։ Այն արձակում է օզոն հիշեցնող հոտ և օժտված է շատ տարօրինակ հատկություններով» ։ Սպիրիտուալ ֆենոմենի հետազոտողները նաև պնդում էին, որ իրենք դուրս են կորզել և հետազոտել են էկտոպլազմայի նմուշներ, ինչպես նաև տեսախցիկով ֆիքսել են դրա առաջացման գործընթացը ։
«Մեդիումի բերանից դանդաղորեն դուրս եկող լուսարձակող, մթության մեջ հազիվ տեսանելի, խիտ մշուշոտ շերտի» մասին նկարագրությունները սկսել են հայտնվել այսպես կոչված «ֆիզիկական մեդիումիզմի» երևույթի համակարգված դիտարկումների սկսվելուց անմիջապես հետո ։ Դրանից առաջ Սվեդենբորգը նկարագրում էր էկտոպլազման որպես «...մի տեսակ գոլորշի», որը դուրս է հորդում իր մարմնի ծակոտիներից և փոքրիկ կաթիլների տեսքով ընկնում է սենյակի գորգի վրա։ Գնդապետ Ռոշան, ով հետևել է մեդիում Մադամ դ'Էսպերանսին, խոսել է լուսարձակող գոլորշիանման նյութի մասին, որը դուրս էր հոդում մեդիումի կրծքից։ Պրոֆեսոր Պ. Լեկուրը համեմատել է էկտոպլազմայի առաջացման գործընթացը կույտային ամպի խտացման հետ։ Վենցանոն նկարագրել է նաև որպես «ամպ», որը հայտնվել է մեդիում Եվսապիա Պալադինոյի ներկայությամբ։
Ֆրանեկ Կլուսկի (Franek Kluski) և Եվա Կ. մեդիումների դեպքում, ըստ դիտորդների, էկտոպլազման հայտնվել է մեդիումների հագուստի վրա՝ հեղուկ բծերի տեսքով։ Գուստավ Ժելեն պատմել է, թե ինչպես է իր հետևում «...ձևավորվել լուսարձակող կաթնագույն սյուն, որից դուրս էր գալիս լուսարձակող մի ձեռք՝ կատարյալ ձևավորված, իրական չափսերով» և բավականին բարեկամորեն մի քանի անգամ շոյել է իր ճակատը։ Ամենափոքր ցնցման դեպքում իր թևի վրա ընկել է մի կաթիլ հեղուկ, որը 20-30 րոպե շարունակել է լույս տալ ձեռքի անհետանալուց հետո ։
Էկտենիկ ուժ
Հոգեբանական հետազոտող Վ. Ջ. Քրոուֆորդը (1881-1920)՝ ականատես լինելով մեդիում Քեթլին Գոլիգերի (Kathleen Goligher) սեանսներին՝ պնդել է, որ հեղուկ սուբստանցն է պատասխանատու լևիտացիայի (գրավիտացիայի հաղթահարում, որի շնորհիվ առարկան օդ է բարձրանում) համար։ Մի շարք սեանսներից հետո պնդել է, որ սուբստանցի լուսանկարներ ունի, իսկ հետագայում այդ նյութն անվանել է «պլազմա»։ Նա պնդել է, որ նյութը տեսանելի չէ անզեն աչքով, բայց մարմինը կարող է զգալ այն ։
Ֆիզիկոս և հոգեբանական հետազոտող Էդմունդ Էդվարդ Ֆուրնիե դ'Ալբեն հետագայում բազմաթիվ նիստերի ժամանակ հետազոտել է մեդիում Քեթլին Գոլիգերին և հանգել Քրոուֆորդի հակառակ եզրակացություններին. Դ'Ալբեի խոսքերով, Գոլիգերի մոտ ոչ մի պարանորմալ երևույթ, ինչպիսին է լևիտացիան, չի եղել և հայտարարել է, որ նա գտել է խարդախության ապացույցներ։ Դ'Ալբեն պնդել է, որ Քրոուֆորդի լուսանկարներում սուբստանցը սովորական մուսլին գործվածք է ։ Սեանսի ժամանակ Դ'Ալբեն նկատել է սպիտակ մուսլին Գոլիգերի ոտքերի միջև ։
Խարդախությունների բացահայտումներ
Բազմիցս ապացուցվել է, որ էկտոպլազմը կեղծիք է։ Բազմաթիվ մեդիումներ օգտագործել են շորը կուլ տալու և փսխելով ետ բերելու մեթոդներ, կարտոֆիլի օսլայով հարթեցված տեքստիլ արտադրանքներ, իսկ այլ դեպքերում էկտոպլազմը պատրաստվել է թղթից, կտորից և ձվի սպիտակուցից կամ մուսլինի յուղից   ։
Հոգեբանական հետազոտությունների միությունը բացահայտել են բազմաթիվ խարդախ միջոցներ, որոնք նպաստել են մեդիումների նկատմամբ հետաքրքրության նվազմանը ։ 1907 թվականին Հերուարդ Քարինգթոնը բացահայտել է խարդախ միջոցների հնարքների կիրառելը՝ ավտոմատ գրելը (slate-writing), սեղանի շարժվելը (table-turning), մեդիումի գոռալը (trumpet mediumship), նյութականացումը, փակ տառերի ընթերցումը և սպիրիտուալ լուսանկարչությունը ։
20-րդ դարի սկզբին հոգեբանական հետազոտող Ալբերտ ֆոն Շրենկ-Նոցինգը ուսումնասիրել է մեդիում Եվա Կարիերին և պնդել, որ նրա էկտոպլազմայի «նյութականացումները» ոչ թե հոգիներից էին, այլ «իդեոպլաստիկայի» արդյունք, որի դեպքում մեդիումը կարող էր էկտոպլազմայի վրա պատկերները ձևավորել իր մտքի միջից ։ Շրենկ-Նոցինգը հրատարակել է «Նյութականացման ֆենոմեն» (1923) գիրքը, որը ներառում էր էկտոպլազմայի լուսանկարներ։ Քննադատները էկտոպլազմայի լուսանկարներում հայտնաբերել են ամսագրի կտրվածքների հետքեր, քորոցներ և թելի մի կտոր ։ Շրենկ-Նոցինգը խոստովանել է, որ մի քանի անգամ Քերիերը գաղտնիորեն քորոցներ է մտցրել սեանսի սենյակ ։ Կախարդ Կառլոս Մարիա դե Հերեդիան կրկնօրինակել է Կարիերի էկտոպլազմը՝ օգտագործելով սանր, շղարշ և թաշկինակ ։
Դոնալդ Ուեսթը գրել է, որ Կարիերի էտոպլազմը կեղծ է և պատրաստված է թերթերից և ամսագրերից կտրված թղթի դեմքերից, որոնց վրա երբեմն երևում են լուսանկարների ծալովի հետքերը։ Էկտոպլազմայի դեմքի հետևի մասից արված Կարիերի լուսանկարը ցույց է տվել, որ այն արված է ամսագրից կտրված «Le Miro» տառերով։ Երկչափ դեմքը կտրված էր ֆրանսիական Le Miroir ամսագրից ։ Ամսագրի նախորդ համարները նույնպես համընկնում էին Կարիերի էկտոպլազմյան որոշ դեմքերի հետ ։ Նա օգտագործել է Վուդրո Վիլսոնի, Բուլղարիայի թագավոր Ֆերդինանդի, Ֆրանսիայի նախագահ Ռայմոնդ Պուանկարեի և դերասանուհի Մոնա Դելզայի ամսագրից կտրած նկարները ։
Այն բանից հետո, երբ Շրենկ-Նոցինգը հայտնաբերել է, որ Կարիերն իր էկտոպլազմային դեմքերը վերցրել էր ամսագրերից, նա պաշտպանել է նրան՝ պնդելով, որ Կարիերը իր կարդացած ամսագրերից հիշել է այդ պատկերները, և դրանք նյութականացրել էկտոպլազմայի մեջ։ Այդ պատճառով Շրենկ-Նոցինգին անվանել են դյուրահավատ ։ Ջոզեֆ Մաքքեյբը գրել է. «Գերմանիայում և Ավստրիայում բարոն ֆոն Շրենկ-Նոցինգը իր բժիշկ գործընկերների ծաղրի առարկան է» ։ Դանիացի Էյներ Նիլսենը հետազոտվել է Նորվեգիայի Քրիստիանիա համալսարանի հանձնաժողովի կողմից 1922 թվականին և սեանսի ընթացքում պարզվել է, որ նրա էկտոպլազմը կեղծ է ։ Նիլսենը նույնպես բռնվել է ուղիղ աղիքում թաքցնելով իր էկտոպլազմը ։ Մինա Կրանդոնը հայտնի մեդիում էր, որը հայտնի էր իր սեանսների ժամանակ էկտոպլազմ արտադրելով։ Նա ստամոքսից մի փոքրիկ էկտոպլազմիկ ձեռք էր հանել, որը թափահարում էր մթության մեջ։ Նրա կարիերան, սակայն, ավարտվեց, երբ կենսաբանները հետազոտեցին ձեռքը և պարզեցին, որ այն կենդանու լյարդի կտորից է կազմված ։ Ուոլթեր Ֆրանկլին Փրինսը Քրենդոնի գործը նկարագրել է որպես «հոգեբանական հետազոտության պատմության մեջ խարդախության ամենահնարամիտ, համառ և ֆանտաստիկ կոմպլեքս» ։
Հոգեբանական հետազոտողներ Էրիկ Դինգվոլը և Հարի Փրայսը վերահրատարակել են անանուն մեդիումի գրված աշխատությունը, որը վերնագրված էր« Սպիրիտուալ մեդիումի բացահայտումներ» (Revelations of a Spirit Medium, 1922), որը բացահայտում էր մեդիումային հնարքները և «սպիրիտայի ձեռքեր» ստեղծելու խարդախ մեթոդները ։ Ի սկզբանե գրքի բոլոր օրինակները գնվել են հոգևորականների կողմից և միտումնավոր ոչնչացվել ։ Էկտոպլազմայի և խարդախության թեմայով Ջոն Ռայան Հաուլը գրել է.
Քանի որ ենթադրվում էր, որ էկտոպլազմը քայքայվում է լույսի ազդեցությունից, հավանականությունը, որ էկտոպլազմը կարող է հայտնվել, պատճառ դարձավ համոզվելու, որ վիկտորիանական սեանսները տեղի են ունենում գրեթե մթության մեջ։ Լուսավորության վատ պայմանները նաև խարդախության առիթ դարձան, հատկապես, քանի որ կեղծ էկտոպլազմը հեշտ էր պատրաստել օճառի, ժելատինի և ձվի սպիտակուցի խառնուրդից կամ գուցե պարզապես լավ հարմարեցված մուսլինից։"Քանի որ ենթադրվում էր, որ էկտոպլազմը քայքայվում է լույսի ազդեցությունից, հավանականությունը, որ էկտոպլազմը կարող է հայտնվել, պատճառ դարձավ համոզվելու, որ վիկտորիանական սեանսները տեղի են ունենում գրեթե մթության մեջ։ Լուսավորության վատ պայմանները նաև խարդախության առիթ դարձան, հատկապես, քանի որ կեղծ էկտոպլազմը հեշտ էր պատրաստել օճառի, ժելատինի և ձվի սպիտակուցի խառնուրդից կամ գուցե պարզապես լավ հարմարեցված մուսլինից ։" Հոգեբանական հետազոտող Հարրի Փրայսը բացահայտել է մեդիում Հելեն Դունկանի խարդախ տեխնիկան։ Դունկանից դուրս եկած էկտոպլազմայի նմուշի վերլուծության միջոցով նա ապացուցել է, որ Դունկանը մառլյա էր կուլ տվել և փսխել ։ Դունկանը որպես էկտոպլազմա օգտագործել էր նաև տիկնիկների գլուխներ և դիմակներ ։ Մեդիումները նաև կտրում էին նկարները ամսագրերից և կպցնում դրանք շղարշի վրա՝ ձևացնելով, որ իրենք մահացածների հոգիներ են ։ Մեկ այլ հետազոտող՝ Ս. Դ. Բրոադը, գրել է, որ շատ դեպքերում ապացուցվել է, որ էկտոպլազմը բաղկացած է տնային նյութերից, ինչպիսին է մուսլինի յուղը, և որ չկա որևէ հիմնավոր ապացույց, որ այն կապ ունի հոգիների հետ ։
Թոմաս Գլենդենինգ Համիլթոնի արված էկտոպլազմի լուսանկարները բացահայտում են, որը սուբստանցը պատրաստվել է անձեռոցիկից և ամսագրերից կտրած մարդկանցից։ Համիլթոնի կողմից արված հայտնի լուսանկարը Մերի Էնն Մարշալ (1880–1963) մեդիումի լուսանկարն է, որտեղ պատկերված է օրաթերթից Արթուր Կոնան Դոյլի գլխի կտրվածքով անձեռոցիկից։ Քննադատները կասկածում են, որ Համիլթոնը կարող էր կանգնած լինել կեղծիքի հետևում ։ Մեդիումներ Ռիտա Գոլդը և Ալեք Հարիսը իրենց սեանսների ժամանակ հագնվել են որպես էկտոպլազմային ոգիներ և բացահայտվել են որպես կեղծարարներ ։ Սեանսներում էկտոպլազմայի խարդախությունների բացահայտումները հանգեցրել են մեդիումների հեղինակության արագ անկման ։
Գրականություն
Կատեգորիա:Պարապսիխոլոգիա Կատեգորիա:Անկանոն երևույթներ Կատեգորիա:Կեղծ գիտություն Կատեգորիա:Էզոթերիզմ Կատեգորիա:Օկուլտականություն Կատեգորիա:Հունարեն բառեր և արտահայտություններ
(6541) Յուան
Միջին հեռավորությունը Արեգակից կազմում է 3,134659 ա. մ., առավելագույնը մոտենում է 2,7019 ա. մ. հեռավորության վրա և հեռանում 3,5674 ա. մ. ։ Արեգակի շուրջ մեկ ամբողջական պտույտ է կատարում 2027,14 երկրային օրվա ընթացքում, իր ուղեծրով շարժվելով միջինում 0,17759 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,71° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ